《登庾楼》
宋代·董嗣杲

千年传说庾公游，远戌秋尘障两眸。
往事未知谁可语，今朝聊复此登楼。
淮山鸟去冲烟灭，楚泽帆归带日收。
閒客望穷江北晚，月明无赖几沙洲。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。